Moderne Leievilkår
(**Arne Svendsen**)

Nå i lange tider har jeg bodd så rundelig og flott
vi var fire bra familier i et rom
I det ene hjørnet bodde jeg herskapelig og flott
I det andre bor skomakeren og en ovn
Og i tredje hjørnet bor en enkefru med alle åtte små
I det fjerde bor en svenske som er halt
Midt på gølvet bor vertinna vår som bare passer på
slik at husleia blir punktelig betalt

Ja, en må finne seg i mangt
selv om det er tuslete og trangt
Vi spleisa støtt til parafin og køl.
men levde for det meste for oss sjøl

Men den siste tida har det blitt slutt med fryd og harmoni
Det gikk an at vertinna brukte munn,
men forleden natt fikk enkefrua jammen nummer ni
Siden det så har jeg ikke fått en blund
Nettopp dagen etter dette ble den halte svensken gift
Ja, og konen hans synes jeg er stift
Tenk hun drog med inn i rommet vårt en veldig symaskin
som står like inn på leiligheten min

Frua sjøl er musikalsk
du verda som hun synger fælt og falsk
til langt på natt hun bræker som ei geit
Du verda som en stakkar har det leit

Jeg har holdt meg til skomakern for han er i grunnen skvær
Men forleden ble han hoven gitt og tværr
for han vant et lite trekkspill på en tivoli-basar
og nå sittern hele natta rundt og drarJeg har våknet midt på natta av den svenske fruas sang
og skomakerens trekkspillakkompanjemang
Når så alle unga hjelper til å tromme på en pøs,
ja, da går det jammen på forstanna løs

Jeg har lenge holdt det ut
men nå skal det jammen være slutt
For nå i kveld så hadde sannelig
hu i midten tatt en danske i losji